CELEX: 32014R0453
Language: lv
Date: 2014-04-29 00:00:00
Title: Komisijas Īstenošanas regula (ES) Nr. 453/2014 ( 2014. gada 29. aprīlis ) par atsevišķu preču klasifikāciju kombinētajā nomenklatūrā

6.5.2014   
            
            
               LV
            
            
               Eiropas Savienības Oficiālais Vēstnesis
            
            
               L 133/27
            
         KOMISIJAS ĪSTENOŠANAS REGULA (ES) Nr. 453/2014
   (2014. gada 29. aprīlis)
   par atsevišķu preču klasifikāciju kombinētajā nomenklatūrā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu (1) un jo īpaši tās 9. panta 1. punkta a) apakšpunktu,
   tā kā:
   
               (1)
            
            
               Lai nodrošinātu Regulai (EEK) Nr. 2658/87 pievienotās kombinētās nomenklatūras vienveidīgu piemērošanu, ir nepieciešams pieņemt noteikumus par šīs regulas pielikumā minēto preču klasifikāciju.
            
         
               (2)
            
            
               Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kas pilnīgi vai daļēji balstās uz KN vai tai pievieno papildu apakšnodaļas un ir izveidota ar īpašiem Savienības noteikumiem, lai piemērotu tarifu un citus pasākumus, kas saistīti ar preču tirdzniecību.
            
         
               (3)
            
            
               Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem būtu jāklasificē ar minētās tabulas 2. ailē norādīto KN kodu atbilstīgi 3. ailē noteiktajam pamatojumam.
            
         
               (4)
            
            
               Ir lietderīgi noteikt, ka saistošo izziņu par tarifu, kas izdota attiecībā uz precēm, uz kurām attiecas šī regula, bet kas neatbilst šīs regulas noteikumiem, izziņas turētājs var turpināt izmantot noteiktu laikposmu saskaņā ar Padomes Regulas (EEK) Nr. 2913/92 (2) 12. panta 6. punktu. Minētajam laikposmam vajadzētu ilgt trīs mēnešus.
            
         
               (5)
            
            
               Šajā regulā paredzētie pasākumi ir saskaņā ar Muitas kodeksa komitejas atzinumu,
            
         IR PIEŅĒMUSI ŠO REGULU.
   1. pants
   Pielikuma tabulas 1. ailē aprakstītās preces kombinētajā nomenklatūrā klasificē ar tabulas 2. ailē norādīto KN kodu.
   2. pants
   Saistošo izziņu par tarifu, kas neatbilst šīs regulas noteikumiem, saskaņā ar Regulas (EEK) Nr. 2913/92 12. panta 6. punktu var turpināt izmantot trīs mēnešus no šīs regulas spēkā stāšanās dienas.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 29. aprīlī
      
         
            Komisijas
         
         
            un tās priekšsēdētāja vārdā –
         
         
            Komisijas loceklis
         
         Algirdas ŠEMETA
      
   
   
      (1)  OV L 256, 7.9.1987., 1. lpp.
   
   
      (2)  Padomes 1992. gada 12. oktobra Regula (EEK) Nr. 2913/92 par Kopienas Muitas kodeksa izveidi (OV L 302, 19.10.1992., 1. lpp.).
   
      PIELIKUMS
      
                  Preču apraksts
               
               
                  Klasifikācija (KN kods)
               
               
                  Pamatojums
               
            
                  (1)
               
               
                  (2)
               
               
                  (3)
               
            
                  Aparāts (tā sauktais “TV simulators”) plastmasas korpusā ar caurspīdīgu pārsegu priekšpusē un ar aptuveniem izmēriem 8 × 7 × 6 cm.
                  Aparāts ir aprīkots ar četrām gaismas diodēm gaismas radīšanai, kvarca kristālu, krēslas sensoru, taimeri, darba režīma displeju un vadības pogām. Tas ir aprīkots ar strāvas padeves ierīci.
                  Aparāts atdarina ieslēgtu televizoru, ieprogrammētā laikposmā radot mainīgas intensitātes un krāsas nejaušas, mirgojošas gaismas. Lai atturētu zagļus no ielaušanās, tas liek domāt, ka mājoklī ir cilvēki.
               
               
                  9405 40 39
               
               
                  Klasifikācija noteikta, ievērojot 1. un 6. vispārīgo kombinētās nomenklatūras interpretācijas noteikumu, KN kodu 9405, 9405 40 un 9405 40 39 formulējumu.
                  Aparāta funkcija ir radīt nejaušas mirgojošas gaismas, tikai lai atdarinātu ieslēgtu televizoru. Tā kā nejaušās, mirgojošās gaismas nekalpo par signalizāciju, tad klasifikācija pozīcijā 8531 pie vizuālās signalizācijas iekārtām nav iespējama (sk. arī harmonizētās sistēmas skaidrojumu par pozīciju 8531 pirmo daļu).
                  Tā kā izstrādājumam ir visas objektīvās pazīmes, kas piemīt pozīcijā 9405 minētajiem apgaismes piederumiem, tad tas ir klasificējams ar KN kodu 9405 40 39 pie citādām elektriskajām lampām un apgaismes piederumiem no plastmasas.